Koordinatės: 54°46′11″š. pl. 24°48′31″r. ilg.﻿ / ﻿54.769691°š. pl. 24.808509°r. ilg.﻿ / 54.769691; 24.808509

|  |
| --- |
| **Vievio gimnazija** |
| Vievio gimnazija herbasVievio gimnazija herbas |
| Vievio gimnazija |
| **Adresas** | Šviesos g. 4a, Vievis |
| **Direktorius(-ė)** | Gintaras Dobilaitis |
| **Mokinių skaičius** | 782 |
| **Įkūrimo data** | 1864 m. |
| **Uždarymo data** | {{{uzdarimo data}}} |
| **Išleista laidų** |  |
| **Pedagogų skaičius** | 53 |

**Elektrėnų savivaldybės Vievio gimnazija** – dieninė, savarankiško mokymosi bendrojo lavinimo mokykla Elektrėnų savivaldybėje, Vievyje, Šviesos g. 4A, vykdanti pagrindinio, vidurinio ir papildomo ugdymo programas. Įstaigos kodas 190669038.

Istorija
--------

Vievio miestelyje mokykla įkurta 1864–1865 m. Buvo tik viena klasė, mokėsi 23 berniukai. Dirbusių mokytojų pavardės nėra žinomos. Nuo 1878 m. gruodžio 1 d. dirbo Emilija Leontjevna Biriukovič, baigusi Vilniaus dvasinę mokyklą. 1885–1898 m. Vievio liaudies mokykloje mokėsi 44 berniukai. 1898 m. mokytoja E. Biriukovič išvyko, pradėjo dirbti Dmitrijus Laščinskis, kuris mokė iki 1911 m. 1900–1901 m. jau mokėsi 71 mokinys, 13 mergaičių ir 58 berniukai. 1910–1911 m. įkurta dviklasė mokykla, mokėsi 151 moksleivis, dirbo du mokytojai. Mokykloje veikė biblioteka, buvo bendrabutis, kuriame gyveno 12 berniukų. Iki 1918 m. buvo mokoma tik rusų kalba. 1918–1936 m. jau veikė 4-ų skyrių pradinė mokykla. Mokyklos vedėjais dirbo J. Milančius, A. Baumilas, V. Buinevičius, V. Minkevičius. 1936 m. šalia medinių pastatų pastatyta mūrinė (dabar Vievio pradinės mokyklos patalpos). Buvo paskelbtas 7-14 amžiaus vaikų privalomas mokymas, bet mokyklą lankė tik 100 moksleivių. 1940–1941 m. mokėsi 150 moksleivių. Antrojo pasaulinio karo metais mokykla uždaryta.

1944–1945 m.m. mokėsi 165 moksleiviai, o į progimnazijos klases įstojo 102 moksleiviai. Progimnazijos direktore paskirta Marija Abromaitytė, o pradinės mokyklos – Jonas Cibulskas. Išleista pirmoji progimnazijos laida, 23 mokiniai. 1945–1946 m.m. pradinėse klasėse mokėsi 180 mokinių, progimnazijoje – 120. Įsteigiama pradinė mokykla dėstomaja rusų kalba. 1948–1949 m. pradinei mokyklai vadovauja Stasys Glekus, o progimnazijai – Jonas Cibulskas. 1949–1950 m. mokykla tapo vidurine. Atidaroma 8-ta klasė. Mokėsi 178 moksleiviai. 1950–1951 m. mokykla plėtėsi. Mokėsi 415 mokinių. Dirbo 18 mokytojų. 1952 m. įsteigiama 9-oji klasė. Išleista pirmoji abiturientų laida. 1953–1954 m. mokykloje – 533 moksleiviai, dirbo 9 mokytojai, 1954–1955 m. dirbo 34 mokytojai, mokėsi 530 mokinių. 1959–1960 m.m. mokėsi 487 moksleiviai, dirbo 40 mokytojų. Nuo 1960 iki 1968 m. moksleivių padaugėjo iki 857, dirbo 54 mokytojai, mokyklos chorai ir šokių būreliai nuolat dalyvavo respublikinėse Dainų šventėse, mokykloje veikė įvairūs būreliai, sporto sekcijos.

1969 m. mokėsi 1048 moksleiviai, 1977 m. – 1264 moksleiviai. Ir mokiniai, ir mokytojai aktyviai dalyvavo įvairiuose konkursuose, varžybose, vyko vakaronės su moksleiviais ir tėvais, vasarą leisdavo darbo ir poilsio stovyklose. Tačiau mokyklai trūko patalpų, todėl buvo nutarta pradėti statyti naują mokyklos pastatą. 1979 m. spalio 17 d. pradėta statyti 1280 vietų mokykla. Ją pastatė Kaišiadorių KMK-77. Pagerėjo darbo sąlygos: puikūs kabinetai, Aktų ir sporto salė, erdvi valgykla. Pasibaigė darbas dviem pamainomis. 1980 m. mokykloje dirbo 75 mokytojai, iš jų 56 su aukštuoju išsilavinimu. Buvo sutvarkyta mokyklos aplinka: išasfaltuoti takai, įrengti gėlynai, pastatytas šiltnamis. Mokslo metus baigė 1215 moksleivių. Įsteigta parengiamoji klasė. 1982 m. mokykloje dirbo 80 mokytojų, mokslo metų pabaigoje buvo 1162 mokiniai, mokyklą baigė 49 abiturientai, aštuonias klases baigė 126 mokiniai. 1984 m. mokykloje buvo sukomplektuotos 46 klasės – 1144 mok.

1991–1992 m. Vievio vidurinėje mokykloje mokėsi 1149 mokiniai, pradėjo dirbti daug jaunų specialistų. Tęsėsi graži draugystė su vokiečiais iš Ekstertalio ir Kalletalio mokyklų, rengiami bendri projektai, mokyklą garsina merginų choras „Pušaitės", moksleiviai dalyvauja „Dainų dainelės" konkurse, pasiekiama neblogų rezultatų rajono ir respublikiniuose konkursuose, olimpiadose, mokyklą garsina sportininkai. 2001 m. mokyklą paliko mokytojai pensininkai. Į kolektyvą atėjo dirbti jauni specialistai. 2001–2002 m. mokykloje neliko pradinių klasių, nes buvo įsteigta Vievio pradinė mokykla. Mokykloje mokėsi 786 mokiniai, mokykloje dirbo 56 mokytojai. Nuo 5 klasės pagilintai mokoma vokiečių kalbos, o nuo 9 klasės – matematikos ir lietuvių kalbos. Tęsiamas profilinis mokymas, diegiami profiliavimo pradmenys. Mokyklą baigė pirmoji „profiliuotų" laida, 47 moksleiviai. 2002–2003 m.m. 5-12 klasėse mokėsi 805 moksleiviai. mokyklą baigė 44 abiturientai. Sėkmingai tęsiamas profilinis mokymas. Atnaujintos skaityklos, kuriose mokiniai gali ruoštis pamokoms, pailsėti, sudarytos geros sąlygos dirbti bei ilsėtis ir mokytojams: suremontuotas mokytojų kambarys, įrengti lietuvių kalbos, tiksliųjų mokslų, užsienio kalbų metodikos kabinetai. Suremontuota valgykla, nupirkti nauji baldai. Mokykla dalyvauja SOKRATES projekte, todėl užmegzti santykiai su Čekijos mokyklomis, pasikeista delegacijomis, toliau bendradarbiaujama su Vokietijos mokyklomis. 2005 m. gegužės mėnesį mokykloje vyko vidurinio ugdymo programos akreditacija. Mokykloje teikiama socialinė pedagoginė pagalba. 2005 m. Vievio vidurinė mokykla pasiekė gimnazijos statusą.

Direktoriai
-----------

* 1944 m. Marija Abromaitytė
* 1948 m. Jonas Cibulskas
* 1952 m. Juozas Jasaitis
* 1953 m. Antanina Paurienė
* 1956 m. Juozas Gruzdys
* 1959 m. Vytautas Černiauskas
* 1960 m. Birutė Lančinskienė
* 1973 m. Valentinas Dirsė
* 1985 m. R. Malikėnas
* 1996 m. Gintaras Dobilaitis

Žymūs mokytojai
---------------

* Leokadija Ginelevičienė-Klimantavičiūtė, muzikos mokytoja, chorvedė
* Julius Jurgaitis, muzikos mokytojas, chorvedys
* Viktoras Justickis, sociologas
* Aldona Pulauskienė-Kvaraciejūtė, muzikos mokytojas, chorvedė
* Stasys Voveris, Elektrėnų politikas

Žymūs mokiniai
--------------

* Vladas Bartusevičius, dirigentas
* Teklė Mačiulienė, žurnalistė, redaktorė
* Henrikas Petrauskas, inžinierius, Elektrėnų politikas
* Stasys Sabonis, vertėjas, redaktorius
* Tadas Šumskas, dirigentas, pedagogas

Nuorodos
--------

* Mokyklos svetainė